
EHDOTUKSET
Naisten oikeuksien ja sukupuolten tasa-arvon valiokunta pyytää asiasta vastaavaa talousarvion valvontavaliokuntaa sisällyttämään seuraavat ehdotukset päätöslauselmaesitykseen, jonka se myöhemmin hyväksyy:
[bookmark: restart]A.	ottaa huomioon, että sukupuolten tasa-arvo on yksi Euroopan unionista tehdyn sopimuksen 2 artiklassa vahvistetuista unionin arvoista;
B.	katsoo, että sukupuolten tasa-arvoa on määrittänyt taantumuksellinen ajatusmaailma, jossa suositaan abortteja, annetaan jokaisen valita rajattomasta sukupuolten valikoimasta ja parjataan perinteisiä rooleja;
C.	toteaa, että elinkustannusten nousu on vaikuttanut sekä miehiin että naisiin; katsoo, että jatkuva uhrimentaliteetti haittaa sukupuolten tasa-arvon toteutumista; katsoo, että EU:n tavoitteena tulisi olla yhtäläiset mahdollisuudet;
D.	toteaa, että Euroopan tasa-arvoinstituutin (EIGE) lopullinen talousarvio varainhoitovuodeksi 2022 oli xxx,xx euroa, mikä merkitsee xxx prosentin lisäystä vuoteen 2021 verrattuna;
1.	muistuttaa, että EIGE perustettiin siksi, että se kehittäisi sukupuolten tasa-arvoa edistäviä työkaluja; katsoo, ettei tämä ole välttämätöntä näinä epävakaina aikoina; kehottaa siksi supistamaan EIGElle osoitettuja määrärahoja;
2.	panee merkille, että EIGEn talousarvion toteutusaste on edelleen korkea, sillä maksusitoumusmäärärahoista käytettiin 9x,92 prosenttia vuonna 2022 (97,75 prosenttia vuonna 2020);
3.	panee merkille, että EIGEn seuraavalle varainhoitovuodelle siirretyt toimintamenot nousivat xxx prosenttiin vuonna 2023 (54,79 prosenttia vuonna 2022);
4.	ottaa huomioon Euroopan tilintarkastustuomioistuimen vahvistaneen, että EIGEn taloudellinen asema 31. joulukuuta 2022 sekä sen toimien tulokset, rahavirrat ja nettovarallisuuden muutokset mainittuna päivänä päättyneeltä varainhoitovuodelta oli esitetty tilinpäätöksessä kaikilta olennaisilta osiltaan oikein;
5.	katsoo, ettei EIGEn johtajalle saa myöntää vastuuvapautta EIGEn talousarvion toteuttamisesta varainhoitovuonna 2022.

